Aalborg Portland kalder selv årets resultat for "tilfredsstillende". Ordene lyder beskedne, når man kigger på de sorte tal på bundlinjen. 2007 bød på et resultat på 568 millioner kroner - en markant fremgang mod året før på 458 millioner kroner. - Det er et godt resultat, og det bedste i mange år. Og vi er helt klart blevet båret frem af de økonomiske konjunkturer, siger koncernøkonomi- og finansdirektør i Aalborg Portland Henning Bæk til TV2/NORD. På trods af den markante økonomiske fremgang, så er koncernen dog mindre optimistisk for det kommende regnskabsår, hvor markedet i USA allerede nu tegner til at gå nedad. Modsat er der stadig masser af vækst i både Asien og Mellemøsten, alligevel forventer Aalborg Portland et ringere resultat for indeværende år. >b /b< Aalborg Portland lægger i sin årsrapport vægt på virksomhedens udsplip af CO2 - et område, som er i stor fokus de kommende år. - Vi arbejder meget målrettet med at reducere CO-udslippet, så vi kan bidrage positivt til samfundsudviklingen. Derfor har vi også fokus på aktivt at bruge færre fossile brændstoffer, fortæller Henning Bæk til TV2/NORD

Referat:
Den cement Aalborg Portland leverer, er hård som sten - og virksomhedens økonomi er ligeså bund solid. I en netop offentliggjort årsrapport er der masser af fremgang at spore. Nu sætter firmaet fokus på miljøet